Predejakulát na žaludi obrezaného penisu
**Predejakulát** (taktiež **predsemenná** tekutina, Cowperova tekutina či ľudovo kvapka lásky) je viskózna bezfarebná tekutina vylučovaná z mužskej močovej trubice, počas toho, ako je muž sexuálne vzrušený, a pred tým, ako nakoniec dosiahne orgazmus a vypudí spermie počas ejakulácie.

Tvorba
------

Predejakulačná tekutina je vylučovaná Cowperovými žľazami, ktorých cieľom je zmiešať sa so semenom, aby zaručili vyššie prežitie spermií.

Funkcia
-------

Predejakulát slúži na lubrikáciu počas sexuálneho styku, uľahčuje pohlavný styk (podobne ako vaginálne výlučky u žien), ale tiež pohyb predkožky po žaludi. Jeho ďalšou funkciou je tiež ochrana spermií pred kyslosťou v pošve a zvyškami moču v močovej trubici. Má tiež vlastnosti imunodeficiencie a hrá úlohu pri koagulácii spermií.

Množstvo
--------

Predejakulačná tekutina sa vylučuje v rôznych množstvách v závislosti od jednotlivca: niektorí ho nevyrábajú vôbec, iní až do 5 mililitrov.

V ojedinelých prípadoch ich môže jednotlivec vyprodukovať príliš veľa, čo môže byť príčinou rozpakov alebo podráždenia. Niekoľko prípadových štúdií naznačilo uspokojivé výsledky u týchto jedincov liečených inhibítorom 5-alfa reduktázy, ako ajfinasteridom.

Prítomnosť spermií
------------------

Existuje mylná predstava, pravdepodobne z *Human Sexual Response*, ktorú napísali Masters and Johnson v roku 1966, podľa ktorej tekutina pred ejakuláciou obsahuje semeno, a je preto príčinou nízkej spoľahlivosti prerušeného pohlavného styku ako antikoncepčnej metódy.

Napriek tomu, že sa na túto tému neuskutočnili žiadne rozsiahle štúdie, menšie štúdie majú tendenciu dokazovať opak. V skutočnosti z testovaných vzoriek tekutín pred ejakuláciou väčšina neobsahovala spermie a ostatné neobsahovali dostatok spermy na vyvolanie tehotenstva. Tehotenstvá, ktoré sa pozorujú napriek praxi prerušovaného pohlavného styku, a to dokonca dokonale, sa preto nedajú pripísať prítomnosti spermií v predejakulačnej tekutine, ale skôr spermiám zostávajúcim v močovej trubici po nedávnej ejakulácii a strhávaných predejakulátom alebo semenom, ktoré prišlo náhodne do kontaktu s vulvou.

Podľa iných štúdií však môže predejakulačná tekutina obsahovať značný podiel pohyblivých spermií, ako to uvádza vedecká štúdia z roku 2010, podľa ktorej sa až v 37% prípadov nachádzali spermie v predejakulačnej tekutine.

Prenos chorôb
-------------

Predejakulačná tekutina má schopnosť prenášať baktérie, vírusy a iné patogény, z toho dôvodu je vhodné používať počas sexuálneho styku kondóm a pravidelne sa nechať testovať.

### HIV

Niektoré štúdie preukázali prítomnosť HIV v predejakulačnej tekutine ľudí s HIV, ktorí môžu infikovať sexuálneho partnera. Užívanie antiretrovirálnych liečiv znižuje riziko prenosu HIV o 44%.

### Iné choroby

Podľa iných štúdií môže byť predejakulát zdrojom aj iných sexuálne prenosných chorôb, ako sú chlamýdie, kvapavka či hepatitída typu B.

Náboženské aspekty
------------------

V sunnitskom islame sa predejakulát nazýva *madhy* a po jeho vylúčení je veriaci povinný rituálne si umyť celý penis a vyčistiť vodou časti odevu, ktoré s ním prišli do kontaktu (ide len o miernejšiu formu očisťovania, tzv. *wudu*, nie závažnejšiu formu *ghusl*, ktorá je vyžadovaná po vylúčení semena).

V iných náboženstvách nie je predejakulátu pripisovaný význam.

Referencie
----------

1. ↑   *Obsahuje preejakulát spermie? Vědci stále tápou* [online]. ABCtehotenstvi.cz, [cit. 2021-02-21]. Dostupné online. (cz)
2. 1 2 3   *What Is Precum?* [online]. Verywell Health, [cit. 2021-03-01]. Dostupné online. (po anglicky)
3. ↑   *Obsahuje preejakulát spermie? Vědci stále tápou* [online]. ABCtehotenstvi.cz, [cit. 2021-02-21]. Dostupné online. (cz)
4. ↑   *What Is Precum?* [online]. Verywell Health, [cit. 2021-03-01]. Dostupné online. (po anglicky)
5. ↑  KILLICK, STEPHEN R.; LEARY, CHRISTINE; TRUSSELL, JAMES. Sperm content of pre-ejaculatory fluid. *Human fertility (Cambridge, England)*, 2011-3, roč. 14, čís. 1, s. 48–52. PMID: 21155689
PMCID: PMC3564677. Dostupné online [cit. 2021-02-18]. ISSN 1464-7273. DOI: 10.3109/14647273.2010.520798.
6. ↑   *What is pre-ejaculatory fluid (also known as pre-cum), and can it cause pregnancy?* [online]. IPPF, 2019-02-13, [cit. 2021-02-23]. Dostupné online. (po anglicky)
7. ↑  SUTHERLAND, R.. Basic science: (October 2008). *Breast Cancer Online*, 2009-07, roč. 12, čís. 07. Dostupné online [cit. 2021-02-18]. ISSN 1470-9031. DOI: 10.1017/s1470903109990204.

Iné projekty
------------

Commons
* Spolupracuj na Commons Commons ponúka multimediálne súbory na tému **Predejakulát**

Zdroj
-----

*Tento článok je čiastočný alebo úplný preklad článkov Preejakulát na českej Wikipédii a Liquide pré-éjaculatoire na francúzskej Wikipédii.*